Document ID: /roh_data/filtered/fineweb-2-filterrobots_roh.jsonl.gz/69987

Svizra - «Ferma interpresa, ma concurrenza è anc garantida»
La cumissiun da concurrenza CUMCO ha approva l’interpresa communabla da la Swisscon, Ringier e da la SRG/SSR. I vegnia a dar ina ferma interpresa, ma ina concurrenza saja anc garantida, communitgescha la CUMCO.
La collavuraziun en il sectur da reclama tranter la Swisscom, Ringier e la SRG/SSR vul tranter auter far frunt al gigant google e vul uschia impedir che daners per reclamas digitalas giajan da la Svizra en ils Stadis Unids, scrivan las trais interpresas en ina communicaziun communabla.